

ΔΗΜΟΣ ΑΓΙΑΣ ΒΑΡΒΑΡΑΣ

***Αυτοτελές Τμήμα Δημάρχου* ΔΕΛΤΙΟ ΤΥΠΟΥ *7.4.2025***

**Ενημερωτική ομιλία με θέμα την πρόληψη του καρκίνου του παχέος εντέρου**

Ο δήμος μας, προκειμένου να ευαισθητοποιήσει τους πολίτες, στο πλαίσιο των προγραμμάτων πρόληψης και προαγωγής υγείας που υλοποιεί, έχει προγραμματίσει ομιλία με θέμα **την πρόληψη του καρκίνου του παχέος εντέρου,** με ομιλήτρια την **κα Σταυρούλα Παύλου, Ιατρό - Γενική Χειρουργό.**

Η ομιλία θα λάβει χώρα την **Πέμπτη 10 Απριλίου 2025**, στις **12 το μεσημέρι**, στο Α ΚΑΠΗ του δήμου μας, στην οδό Καλαντζάκου αρ. 7.

Στην εκδήλωση, που θα έχει διαδραστικό χαρακτήρα, το κοινό θα έχει τη δυνατότητα να θέσει ερωτήσεις στην ομιλήτρια, έτσι ώστε να αναπτυχθεί ένας χρήσιμος και εποικοδομητικός διάλογος.

Για περισσότερες πληροφορίες μπορείτε να καλείτε στο ΚΕΠ Υγείας του δήμου μας, Ηρακλείου 20, τηλέφωνο: 2105690436.